Փաստ է նաև այն, որ արատտացի վարպետները Շումերում իրականացրել են ճարտարապետական կառույցներ, դրանցից էր Ուրուկի հռչակավոր էաննայի տաճարը, որի անունով երբեմն կոչվել է Ուրուկ քաղաքը: Բնականաբար հարց է առաջանում, իսկ ի՟նչ տիպի տաճար են կառուցել Հայկական Լեռնաշխարհի վարպետները Շումերում և արդյո՟ք, դրանք բոլորովին նոր տիպի կառույցներ էին, թե դրանց նախատիպերը արդեն կային Արատտա երկրում: Մի բան հաստատ է, մեր նախապապ վարպետ-ճարտարապետներն, տիրապետել են տաճար կառուցելու գաղտնիքներին` փորձ, գիտելիքներ և հմտություն ցուցաբերելով: Եւ այնքան վարպետորեն են դա կատարել, որ հրավիրվել են Շումեր՝ տեղում կառուցելու (նաև վերակառուցելու) տաճարներ և ոչ միայն…